সদ্যোজাত চুরি, মালদার সরকারি হাসপাতালে ধুন্ধুমার

সব্যসাচী মণ্ডল, মালদা (গাজোল): সদ্যোজাতকে (New born) চুরির অভিযোগে ধুন্ধুমার সরকারি হাসপাতাল চত্বর। অভিযোগ এক মহিলা হাসপাতাল থেকে সদ্যোজাত শিশুটিকে চুরির চেষ্টা করে। যদিও তাকে ধরে ফেলে সদ্যোজাতের পরিবার। ঘটনা জানাজানি হতেই হাসপাতাল চত্বরে শুরু হয় তুমুল উত্তেজনা। ঘটনা মালদার গাজোল স্টেট জেনারেল হাসপাতালের (Malda Gajol State General Hospital) । বাচ্চা চুরির চেষ্টা সহ হাসপাতালের অনিয়মের অভিযোগ তুলে হাসপাতালের সামনেই বিক্ষোভের জেরে তুমুল উত্তেজনা সৃষ্টি হয়। পরিস্থিতি সামাল দিতে খবর পেয়ে ঘটনাস্থলে পৌঁছায় পুলিশ।

অভিযুক্ত মহিলাকে থানায় নিয়ে আসার চেষ্টাকে ব্যর্থ করে পুলিশকে ঘিরেই শুরু হয় বিক্ষোভ। ঘটনাস্থলে আসে অতিরিক্ত পুলিশ বাহিনী। পুলিশ বল প্রয়োগ করে অভিযুক্ত মহিলাকে নিয়ে যায় গাজোল থানায়।

আরও পড়ুন: বিজেপির কথা শুনে প্ররোচিত হবেন না, বিরাট বার্তা মমতার

সদ্যোজাত শিশুর পরিবার সূত্রে খবর, গাজোল থানার অন্তর্গত পুরাতন মালদা থানা (Malda Thana) এলাকার এক মহিলা ইসা সাহা যার বাবার বাড়ি বুজরুক বান্ধাইল এলাকায়। ওই মহিলাকে চারদিন পূর্বে প্রসব ব্যাথা নিয়ে ভর্তি করা হয় গাজোল স্টেট জেনারেল হাসপাতালে। চারদিন আগে ওই মহিলা এক পুত্র সন্তানের জন্ম দেন।

আজ হাসপাতাল থেকে ছুটি দেওয়ার কথা ছিল। তার পরিবারের সদস্যরা না থাকায় হাসপাতালের বেডে সদ্যোজাতকে শিশুকে শুয়ে রেখে  অন্যান্য রোগীদের জানিয়ে গিয়েছিলেন ছুটির জন্য কাগজ জেরক্স করাতে।  ফিরে এসে দেখতে পান বিছানায় নেই সদ্যোজাত। এরপর চেঁচামেচি করতেই জানাজানি হয় বিষয়টি। ছুটে আসেন তার পরিবারের লোকজন। হাসপাতালে খোঁজাখুঁজির পরে না মেলায় হাসপাতাল সংলগ্ন এলাকায় খোঁজাখুঁজি শুরু করেন তার পরিবারের সদস্যরা।

অবশেষ বেলডাঙ্গি এলাকা থেকে বাচ্চা সহ উদ্ধার করা হয় অভিযুক্ত মহিলাকে। নিয়ে আসা হয় হাসপাতালে। এরপরেই শুরু হয় উত্তেজনা। ঘটনার খবর পেয়ে ঘটনাস্থলে পৌঁছে অভিযুক্ত মহিলাকে পুলিশ থানায় নিয়ে আসার চেষ্টা করলে সদ্যোজাত শিশুর পরিবারের সদস্যরা দাবি করতে থাকে ওই মহিলাকে থানায় নয়, তাদের হাতে তুলে দিতে হবে। শুরু হয় উত্তেজনা। অবশেষে পুলিশ বল প্রয়োগের মাধ্যমে অভিযুক্ত মহিলাকে উদ্ধার করে নিয়ে যায় গাজোল থানায়। যদিও ঘটনাকে ঘিরে হাসপাতাল চত্বরে উত্তেজনা রয়েছে।

দেখুন আরও খবর: